Diari Oficial de la Generalitat Valenciana


Sumari del DOGV 9024, del 19-02-2021 (2021/1464)

DECRET 26/2021, de 12 de febrero, del Consell, d'aprovació del canvi de denominació del municipi de l'Ènova per «l'Énova».
--------------------------------------------------------------------------------------------------------------------------

### Dades del document

Número de DOGV
:   9024

Data del DOGV
:   19-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1464


Data del document
:   12-02-2021

Organisme emissor
:   Presidència de la Generalitat

Tipus de document
:   Decret

Correcció d'errades

 Descriptors 

:   * administració local
    * bilingüisme
    * municipi
    * procediment administratiu
    * llengua oficial
    * legislació

DECRET 26/2021, de 12 de febrero, del Consell, d'aprovació del canvi de denominació del municipi de l'Ènova per «l'Énova». [2021/1464]  
El Ple de l'Ajuntament de l'Ènova, en la sessió de 24 de setembre de 2020, per unanimitat dels membres presents, la qual cosa constitueix quòrum suficient, va acordar l'aprovació del canvi de denominació del municipi de l'Ènova, per l'Énova, de conformitat amb l'informe de la Secció d'Onomàstica de l'Acadèmia Valenciana de la Llengua emés el 13 d'abril de 2011.  
Consta en l'expedient el compliment del tràmit d'informació pública en el Butlletí Oficial de la Província de València, núm. 198, de 15 d'octubre de 2020, i en l'anunci en la seu electrònica de la referida entitat local, pel termini legalment establert, i l'acreditació de la no presentació d'al·legacions.  
La Direcció General de Règim Jurídic Autonòmic i Local, del Ministeri de Política Territorial i Funció Pública, el 3 de desembre de 2020, va certificar que, consultades les dades del Registre d'Entitats locals, la nova denominació proposada per al municipi no coincideix amb la de cap municipi inscrit en l'esmentat Registre.  
El Ple de l'Acadèmia Valenciana de la Llengua, en sessió de 8 de gener de 2021, va prendre l'acord de considerar que el nom més adequat del topònim és l'Énova.  
L'article 21.1 de la Llei 8/2010, de 23 de juny, de règim local de la Comunitat Valenciana, en relació amb l'article 13.2 del Decret 69/2017, de 2 de juny, del Consell, de regulació dels criteris i procediment per al canvi de denominació dels municipis i altres entitats locals de la Comunitat Valenciana, disposa que correspon al Consell mitjançant un decret, l'aprovació del canvi de denominació dels municipis.  
  
En la tramitació del procediment s'han complit totes les prescripcions contingudes en la legislació vigent sobre la matèria, i s'ha tramitat el procediment d'acord amb el que prescriu el Decret 69/2017, de 2 de juny, del Consell.  
Per tot això, a proposta del president de la Generalitat, en virtut del que disposa l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del 12 de febrer de 2021,  
  
  
DECRETE  
  
Article únic  
Aprovar el canvi de denominació del municipi de l'Ènova per l'Énova.  
Les referències que s'hagen realitzat a l'anterior nom s'entendran fetes, a partir de la publicació d'aquest decret en el Boletín Oficial del Estado, a la nova denominació.  
Contra aquest decret, que posa fi a la via administrativa, de conformitat amb el que estableix l'article 114 c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació o publicació d'aquest decret, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del Consell, en el termini d'un mes a comptar des de l'endemà de la notificació o publicació d'aquest decret, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el recurs potestatiu de reposició.  
c) En cas que la persona interessada siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i ha de requerir prèviament l'anul·lació o revocació d'aquest decret, en el termini de dos mesos comptats des de l'endemà de la notificació o publicació d'aquest decret, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercir qualsevol altra via que consideren oportuna.  
  
València, 12 de febrer de 2021  
  
El president de la Generalitat,  
XIMO PUIG I FERRER